ΓΡΑΠΤΗ ΕΡΩΤΗΣΗ P-2337/01

υποβολή: Maurizio Turco (TDI) προς την Επιτροπή

(26 Ιουλίου 2001)

Θέμα: Εσωτερική αναδιάρθρωση της OLAF

Στις 3 Ιουλίου η Ευρωπαϊκή Υπηρεσία Καταπολέμησης της Διαφθοράς και της Απάτης εις βάρος των οικονομικών συμφερόντων της ΕΕ (OLAF) στο πλαίσιο της εσωτερικής αναδιάρθρωσης απέκτησε τη νέα διεύθυνση Γ, που θα ασχολείται με εμπιστευτικές έρευνες, επιχειρησιακές στρατηγικές και τεχνολογίες της πληροφορίας.

Ποιες είναι οι συγκεκριμένες αρμοδιότητες της διεύθυνσης αυτής·

Προβλέπεται η διαχείριση ευαίσθητων δεδομένων και σύμφωνα με ποιες διαδικασίες·

Λαμβάνονταςπόψη τις εμφανείς επιπτώσεις στην ιδιωτική ζωή, δεν θεωρεί ότι είναι απαραίτητη η διασφάλιση μιας κατάλληλης παρακολούθησης των διαδικασιών και, για τον σκοπό αυτό, δεν κρίνει ότι είναι χρήσιμη και επείγει η θέσπιση και ρύθμιση μιας ειδικής δράσης ελέγχου εκ μέρους του Ευρωπαϊκού Κοινοβουλίου·

Απάντηση της κ. Schreyer Εξ ονόματος της Επιτροπής

(13 Σεπτεμβρίου 2001)

Η νέα διεύθυνση Γ της Ευρωπαϊκής Υπηρεσίας Καταπολέμησης της Απάτης (OLAF) είναιπεύθυνη για τηνποδομή της τεχνολογίας πληροφόρησης της Υπηρεσίας, καθώς και για την συλλογή και ανάλυση όλων των απαραίτητων για τις αποστολές της πληροφοριών.

Στο πλαίσιο αυτών των καθηκόντων, η διεύθυνση Γ ενδιαφέρεται μόνο για τα δεδομένα που συνδέονται, κατά τρόπο άμεσο ή έμμεσο, με τις συμπεριφορές που ορίζονται στο άρθρο 2 της απόφασης αρ. 1999/352/ΕΕ, ΕΚΑΧ, Ευρατόμ(1) και στο άρθρο 1 των κανονισμών αρ. 1073/1999 και αρ. 1074/1999(2), συμπεριλαμβανομένου ό,τι αφορά στα προσωπικού χαρακτήρα δεδομένα. Τα δεδομένα, είτε διαβιβάζονται μέσω των δημοσίων αρχών, είτε συλλέγονται στο πλαίσιο ερευνών της Υπηρεσίας. Προέρχονται εξίσου από ανοιχτές πηγές (βάσεις εμπορικών δεδομένων, internet κτλ.).

Η προστασία των προσωπικού χαρακτήρα δεδομένων έχει οργανωθεί σύμφωνα με τον κανονισμό αρ. 45/2001(3). Ο διορισμός ενόςπευθύνου προστασίας δεδομένων βρίσκεται σε εξέλιξη. Ενας ευρωπαϊκός ελεγκτής της προστασίας των δεδομένων έχει επιβληθεί από τον συγκεκριμένο κανονισμό, ως ανεξάρτητη ελεγκτική αρχή.

Επιπλέον, σύμφωνα με το άρθρο 8 των κανονισμών αρ. 1073/1999 και αρ. 1074/1999, ο διευθυντής της Υπηρεσίας φροντίζει ώστε το προσωπικό του να σέβεται τις κοινοτικές και εθνικές διατάξεις που έχουν σχέση με την προστασία των προσωπικού χαρακτήρα δεδομένων, και κυρίως, από αυτήν την άποψη, αυτών που προβλέπονται από την οδηγία 95/46/ΕΕ(4). Η δε επιτροπή παρακολούθησης φροντίζει την εφαρμογή των διατάξεων αυτού του άρθρου.

(1) Απόφαση της Επιτροπής, της 28ης Απριλίου 1999, για την ίδρυση της Ευρωπαϊκής Υπηρεσίας καταπολέμησης της απάτης (OLAF). ΕΕ L 136 της 31.5.1999.

(2) Κανονισμοί (ΕE) αρ. 1073/1999 του Κοινοβουλίου και του Συμβουλίου και (Ευρατόμ) αρ. 1074/1999 του Συμβουλίου, της 25ης Μαϊου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία καταπολέμησης της απάτης (OLAF). ΕΕ L 136 της 31.5.1999.

(3) Κανονισμός (ΕE) αρ. 45/2001 του Κοινοβουλίου και του Συμβουλίου της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών. ΕΕ L 8 της 12.1.2001.

(4) 4 Οδηγία ΕΕ αρ. 95/46 του Κοινοβουλίου και του Συμβουλίου της 24ης Οκτωβρίου 1995 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών. ΕΕ L 281 της 23.11.1995.